Diari Oficial de la Generalitat Valenciana


Sumari del DOGV 7746, del 22-03-2016 (2016/1801)

Informació pública de la sol·licitud de modificació substancial de l'autorització ambiental integrada d'una indústria d'injecció i pintura de peces plàstiques per al sector de l'automòbil, al terme municipal d'Almussafes.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7746

Data del DOGV
:   22-03-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/1801


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de la sol·licitud de modificació substancial de l'autorització ambiental integrada d'una indústria d'injecció i pintura de peces plàstiques per al sector de l'automòbil, al terme municipal d'Almussafes. [2016/1801]  
D'acord amb l'article 30 de la Llei 6/2014, de 25 de juliol, de la Generalitat, de Prevenció, Qualitat i Control Ambiental d'Activitats a la Comunitat Valenciana, i amb l'article 36 de la Llei 21/2013, de 9 de desembre, d'Avaluació Ambiental, se sotmet a informació pública l'expedient número 091/14 IPPC, seguit a instàncies de Faurecia Automotive Exteriors España, SA, amb CIF S18578338 i domicili social a la carretera nacional II, quilòmetre 593, del terme municipal de Sant Andreu de la Barca (Barcelona), que té com a objecte atorgar la modificació substancial de l'autorització ambiental integrada d'una indústria que es dedica a la injecció i pintura de peces plàstiques per al sector de l'automòbil, al terme municipal d'Almussafes (València).  
  
  
Peticionari: Faurecia Automotive Exteriors España, SA.  
Emplaçament: avinguda de la Foia, número 32, polígon industrial Joan Carles I, del terme municipal d'Almussafes (València).  
Projecte: projecte bàsic per a la modificació substancial de l'autorització ambiental integrada per a una indústria d'injecció i pintura de peces plàstiques per al sector de l'automòbil.  
Producció: a causa de la fabricació de nous models de cotxes en Ford, Faurecia Automotive Exteriors ha d'augmentar la seua capacitat de producció. L'ampliació es durà a terme principalment a la secció d'injecció, amb el muntatge de dos noves màquines injectores semblants a les actuals, i en la secció de pintura, amb el muntatge d'una nova línia de pintura semblant a l'existent. Es preveu la construcció de noves edificacions per a les seccions d'injecció, pintura i muntatge.  
  
La capacitat de producció prevista amb l'ampliació inclosa és de 6.000 para-xocs/dia.  
La qual cosa es fa saber perquè en el termini de 30 dies hàbils a partir de l'endemà de la publicació d'aquest anunci al Diari Oficial de la Comunitat Valenciana, les corporacions i els particulars interessats puguen presentar les al·legacions que consideren convenients.  
  
Durant el termini els interessats podran examinar el projecte a la Direcció General del Canvi Climàtic i Qualitat Ambiental de la Conselleria d'Agricultura, Medi Ambient, Canvi Climàtic i Desenvolupament Rural, ciutat administrativa 9 d'Octubre, torre 1, carrer Castán Tobeñas, número 77, València, on estarà exposat en hores d'atenció al públic.  
  
Quan s'acabe el període d'informació pública, al Diari Oficial de la Comunitat Valenciana s'anunciarà el moment en què podrà consultar-se en el web de la Conselleria d'Agricultura, Medi Ambient, Canvi Climàtic i Desenvolupament Rural l'informe sobre les al·legacions presentades.  
  
València, 23 de febrer de 2016.- El director general del Canvi Climàtic i Qualitat Ambiental: Joan Piquer Huerga.